### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 17. august 2022 har vedtaget Magistratens indstilling i overensstemmelse med erklæring fra Teknisk Udvalg af 10. august 2022.

###

Årlig status i henhold til [adresse] retningslinjer for styring og budgettering af store anlægsprojekter.

### Resume

I juni 2021 besluttede byrådet nye retningslinjer for styring og budgettering af store anlægsprojekter i Teknik og Miljø.

Retningslinjerne blev udarbejdet af Teknik og Miljø og Borgmesterens Afdeling i fællesskab og har til formål at styrke byrådets beslutningsgrundlag i forhold til de store anlægsprojekter, forøge omkostningsfokus og forbedre de politiske styringsmuligheder.

For nuværende gælder de for de største af Teknik og Miljøs vej- og infrastrukturprojekter. Byrådet besluttede samtidig med retningslinjerne, at byrådet årligt skal forelægges en status på de store anlægsprojekter i Teknik og Miljø.

Med denne indstilling forelægges byrådet status på igangværende og kommende store vej- og infrastrukturprojekter i henhold til retningslinjerne.

### Beslutningspunkter

Det indstilles:

At 1) status 2022 på igangværende, store vej- og infrastrukturprojekter i Teknik og Miljø tages til efterretning.

At 2) de centrale reserver afsat til [adresse] og [adresse] i nødvendigt omfang anvendes til at dække merudgifter i projekterne, som følger af ekstraordinære prisstigninger på råvarer, og således ikke kan disponeres til andre formål udenfor projekterne, før de er afsluttet.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 30-05-2022

Adam Pedersen:

Fremsendes til [adresse] med bemærkning, at Magistraten i mødet den 30. maj 2022 anbefaler, at byrådet tiltræder Magistratsafdelingen for Teknik og Miljøs indstilling af 18. maj 2022.

Tejs Frederiksen tog forbehold.

Det undersøges hvad der er baggrunden for formuleringen om at den afsatte projektnære reserve på [adresse] er lavere end reservebehovet.

Udvalg: [adresse]

Dato: 08-06-2022

Adam Pedersen:

Fremsendes til Teknisk Udvalg til behandling i henhold til beslutning i byrådets møde den 8. juni 2022.

Udvalg: Teknisk Udvalg

Dato: 10-08-2022

Adam Pedersen: 5

Jon Larsen, Jon Schultz, Stephan Christoffersen og Laurits Olsen kunne tiltræde indstillingen i overensstemmelse med Magistratens anbefaling.

Ella Berg tog forbehold.

Thea Vestergaard og Ulrik Klausen var forhindrede i at deltage i udvalgets behandling af sagen.